CELEX: 32014R1297
Language: lv
Date: 2014-12-05 00:00:00
Title: Komisijas Regula (ES) Nr. 1297/2014 ( 2014. gada 5. decembris ), ar ko, pielāgojot zinātnes un tehnikas attīstībai, groza Eiropas Parlamenta un Padomes Regulu (EK) Nr. 1272/2008 par vielu un maisījumu klasificēšanu, marķēšanu un iepakošanu  Dokuments attiecas uz EEZ

6.12.2014   
            
            
               LV
            
            
               Eiropas Savienības Oficiālais Vēstnesis
            
            
               L 350/1
            
         KOMISIJAS REGULA (ES) Nr. 1297/2014
   (2014. gada 5. decembris),
   ar ko, pielāgojot zinātnes un tehnikas attīstībai, groza Eiropas Parlamenta un Padomes Regulu (EK) Nr. 1272/2008 par vielu un maisījumu klasificēšanu, marķēšanu un iepakošanu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 16. decembra Regulu (EK) Nr. 1272/2008 par vielu un maisījumu klasificēšanu, marķēšanu un iepakošanu un ar ko groza un atceļ Direktīvas 67/548/EEK un 1999/45/EK un groza Regulu (EK) Nr. 1907/2006 (1), un jo īpaši tās 53. panta 1. punktu,
   tā kā:
   
               (1)
            
            
               Regula (EK) Nr. 1272/2008 saskaņo bīstamu vielu un maisījumu klasificēšanas kritērijus un marķēšanas un iepakošanas noteikumus. Tajā piegādātājiem noteikts pienākums pirms laišanas tirgū marķēt un iepakot vielas un maisījumus, kas saskaņā ar minēto regulu klasificēti par bīstamiem. Tajā paredzēti noteikumi, lai novērstu bīstamu ķīmisku vielu, ko piegādā plašai sabiedrībai, nejaušu ietekmi uz patērētājiem, jo īpaši maziem bērniem, un viņu nejaušu saindēšanos ar šīm vielām.
            
         
               (2)
            
            
               Dalībvalstīs tiek laisti tirgū šķidrie patērētāju veļas mazgāšanas līdzekļi vienreizējai lietošanai paredzētā šķīstošā iepakojumā, un šā produkta tirgus daļa Savienībā aug. Spēkā esošie noteikumi par vienreizējai lietošanai paredzētu šķīstošu iepakojumu, kas satur bīstamas vielas, nesniedz pietiekamu aizsardzību. Tāpēc vajadzīga vienota un efektīvāka pieeja, lai labāk aizsargātu plašu sabiedrību, jo īpaši mazus bērnus un citas mazāk aizsargātas grupas, saglabājot ķīmisko produktu šķīstošā iepakojumā brīvu apriti.
            
         
               (3)
            
            
               Vairākās dalībvalstīs saindēšanās centri ir ziņojuši par ievērojamu skaitu nopietnu saindēšanās un acu bojājumu nelaimes gadījumu, tostarp mazu bērnu vidū, ko izraisījuši šķidrie patērētāju veļas mazgāšanas līdzekļi vienreizējai lietošanai paredzētā šķīstošā iepakojumā; šādu nelaimes gadījumu īpatsvars ir augstāks salīdzinājumā ar patērētāju veļas mazgāšanas līdzekļiem cita veida iepakojumos.
            
         
               (4)
            
            
               Lai gan informācijas kampaņas dažās dalībvalstīs ir devušās pozitīvu rezultātu, ir nepieciešams samazināt šādu produktu pievilcību maziem bērniem un aizsargāt viņus, padarot tos mazāk pamanāmus, izmantojot blāvu ārējo iepakojumu, tostarp šķīstošajā iepakojumā iekļaujot aversīvo vielu (piemēram, rūgtinātāju), lai izraisītu tūlītēju vēlmi to izspļaut, kad tas nonāk saskarē ar muti, un padarot piekļuvi šādiem produktiem sarežģītāku. Uz ārējā iepakojuma, kurš satur šķidros patērētāju veļas mazgāšanas līdzekļus vienreizējai lietošanai paredzētā šķīstošā iepakojumā, marķējumā būtu jāiekļauj un jāizceļ papildu informācija.
            
         
               (5)
            
            
               Lai ātri risinātu ar šiem produktiem saistīto nelaimes gadījumu nopietnās sekas, vienlaikus ņemot vērā minimālo laiku, kas uzņēmējiem nepieciešams, lai pielāgotos jaunajiem noteikumiem, būtu jāparedz atbilstīgs pārejas periods.
            
         
               (6)
            
            
               Steidzamības procedūras izmantošana saskaņā ar Regulas (EK) Nr. 1272/2008 54. panta 4. punktu ir pamatota.
            
         
               (7)
            
            
               Bez nepamatotas kavēšanās tiks veikti papildu pētījumi par attiecīgiem nelaimes gadījumiem un turpmāki pasākumi, tostarp paplašinot noteikumu darbības jomu, attiecinot tos uz citiem patēriņa produktiem šķīstošā iepakojumā, un tiks apsvērta ierosināto noteikumu pārskatīšana.
            
         
               (8)
            
            
               Šajā regulā paredzētie pasākumi ir saskaņā ar atzinumu, ko sniegusi komiteja, kas izveidota atbilstoši Eiropas Parlamenta un Padomes Regulas (EK) Nr. 1907/2006 (2) 133. pantam,
            
         IR PIEŅĒMUSI ŠO REGULU.
   1. pants
   Regulu (EK) Nr. 1272/2008 groza šādi:
   
               1)
            
            
               regulas 35. panta 2. punkta otrajai daļai pievieno šādu teikumu:
               “Ja šķidrais patērētāju veļas mazgāšanas līdzeklis, kā definēts Eiropas Parlamenta un Padomes Regulas (EK) Nr. 648/2004 (3) 2. panta 1.a punktā, ir vienreizējai lietošanai paredzētā šķīstošā iepakojumā, piemēro II pielikuma 3.3. iedaļas papildu prasības.;
         
               2)
            
            
               regulas II pielikumu groza, kā izklāstīts šīs regulas pielikumā.
            
         2. pants
   1.   Atkāpjoties no 3. panta otrās daļas, vielas, uz kurām attiecas 1. pants un kas klasificētas, marķētas un iepakotas saskaņā ar Regulu (EK) Nr. 1272/2008 un laistas tirgū pirms 2015. gada 1. jūnija, nav no jauna jāmarķē un nav no jauna jāiepako saskaņā Regulu (EK) Nr. 1272/2008, kas grozīta ar šo regulu, līdz 2015. gada 31. decembrim.
   2.   Atkāpjoties no 3. panta otrās daļas, maisījumi, uz kuriem attiecas 1. pants un kas klasificēti, marķēti un iepakoti saskaņā ar Eiropas Parlamenta un Padomes Direktīvu 1999/45/EK (4) vai Regulu (EK) Nr. 1272/2008 un laisti tirgū pirms 2015. gada 1. jūnija, nav no jauna jāmarķē un nav no jauna jāiepako saskaņā Regulu (EK) Nr. 1272/2008, kas grozīta ar šo regulu, līdz 2015. gada 31. decembrim.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2015. gada 1. jūnija.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 5. decembrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 353, 31.12.2008., 1. lpp.
   
   
      (2)  Eiropas Parlamenta un Padomes 2006. gada 18. decembra Regula (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH) un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (OV L 396, 30.12.2006., 1. lpp.).
   
      (3)  Eiropas Parlamenta un Padomes 2004. gada 31. marta Regula (EK) Nr. 648/2004 par mazgāšanas līdzekļiem (OV L 104, 8.4.2004., 1. lpp.).”
   
      (4)  Eiropas Parlamenta un Padomes 1999. gada 31. maija Direktīva 1999/45/EK par dalībvalstu normatīvo un administratīvo aktu tuvināšanu jautājumos, kas attiecas uz bīstamu preparātu klasifikāciju, iepakošanu un marķēšanu (OV L 200, 30.7.1999., 1. lpp.).
   
      PIELIKUMS
      Regulas (EK) Nr. 1272/2008 II pielikuma 3. daļai pievieno šādu 3.3. iedaļu:
      
         “3.3.   Šķidrie patērētāju veļas mazgāšanas līdzekļi vienreizējai lietošanai paredzētā šķīstošā iepakojumā
         
         Ja šķidrais patērētāju veļas mazgāšanas līdzeklis vienreizējas lietošanas dozās ir šķīstošā iepakojumā, piemēro šādus papildu noteikumus:
         
                     3.3.1.
                  
                  
                     šķidrajiem patērētāju veļas mazgāšanas līdzekļiem vienreizējai lietošanai paredzētā šķīstošā iepakojumā ir jāatrodas ārējā iepakojumā. Ārējam iepakojumam ir jāatbilst 3.3.2. iedaļas prasībām, un šķīstošajam iepakojumam ir jāatbilst 3.3.3. iedaļas prasībām;
                  
               
                     3.3.2.
                  
                  
                     ārējais iepakojums:
                     
                                 i)
                              
                              
                                 ir blāvs vai necaurredzams, lai traucētu saskatīt produktu vai individuālās dozas;
                              
                           
                                 ii)
                              
                              
                                 neskarot 32. panta 3. punktu, uz tā redzamā vietā un uzmanību piesaistošā formā ir drošības prasību apzīmējums P102 “Sargāt no bērniem”;
                              
                           
                                 iii)
                              
                              
                                 ir viegli atkārtoti aizverams un stabili stāvošs iepakojums;
                              
                           
                                 iv)
                              
                              
                                 neskarot 3.1. iedaļas prasības, ir aprīkots ar aizdari, kas:
                                 
                                             a)
                                          
                                          
                                             neļauj maziem bērniem atvērt iepakojumu, liekot veikt koordinētu darbību ar abām rokām un ar spēku, kas maziem bērniem apgrūtina tā atvēršanu;
                                          
                                       
                                             b)
                                          
                                          
                                             saglabā savu funkcionalitāti, to atkārtoti atverot un aizverot, visā ārējā iepakojuma izmantošanas laikā;
                                          
                                       
                           
               
                     3.3.3.
                  
                  
                     šķīstošais iepakojums:
                     
                                 i)
                              
                              
                                 satur aversīvu vielu koncentrācijā, kas ir droša un, netīši nonākot saskarē ar muti, ne vēlāk kā pēc sešām sekundēm izraisa vēlmi to izspļaut;
                              
                           
                                 ii)
                              
                              
                                 saglabā saturu vismaz 30 sekundes, kad šķīstošais iepakojums ievietots ūdenī 20 °C temperatūrā;
                              
                           
                                 iii)
                              
                              
                                 testēšanas standartapstākļos ir noturīgs pret vismaz 300 N mehānisku spiedes spēka iedarbību.”